Použitie Borogynu pri Antikoncepcii Nuvaring
dobry den, moze sa popri antikoncepcii nuvaring pouzivat borogyn? dakujem
Dobrý deň,
ďakujeme za Vašu otázku.
Medzi liekom Nuvaring a zdravotníckou pomôckou Borogyn nebolo pozorované vzájomné ovplyvnenie účinku. Ich súbežná aplikácia sa preto javí byť bezpečná. Vzhľadom však na to, že Borogyn nepodlieha klinickým skúškam, prípadné interakcie nemuseli byť zachytené. Vo všeobecnosti je však u niektorých súbežne podávaných liekoch, resp. rastlinných prípravkov prítomné riziko zníženého účinku antikoncepcie. Vtedy sa má ako doplnok k NuvaRingu dočasne používať bariérová metóda alebo iná metóda antikoncepcie.
Prajem pekný zvyšok dňa.
S pozdravom
PharmDr. Veronika Kiabová